গুৱাহাটী মহানগৰীৰ দৰে শিক্ষিত লোকৰে ভৰা মহানগৰীতো ভুৱা চিকিৎসকে নিৰ্বিঘ্নে দপদপাই থকাৰ কথাই এতিয়া বহুতৰে চকু থৰ লগাইছে।
আচৰিত কথাটো হ'ল গুৱাহাটী মহানগৰীৰ এখন ব্যক্তিগত খণ্ডৰ চিকিৎসালয়তে এনে ভুৱা চিকিৎসকে ৰোগীৰ 'চিকিৎসা' কৰি থকাৰ কথাই ভয়ংকৰ বিপদৰ আগজাননী দিছে।
শেহতীয়াকৈ গুৱাহাটী মহানগৰ আৰক্ষীয়ে অভিযান চলাই এনে এজন ভুৱা চিকিৎসকক গ্ৰেপ্তাৰ কৰিবলৈ সক্ষম হৈছে।
অসম আৰক্ষীয়ে বিভাগীয় টুইটাৰত প্ৰকাশ কৰা মতে যোৱা নিশা আৰক্ষীয়ে অভিযান চলাই মহানগৰীৰ ফটাশিল আমবাৰীৰ পৰা এজন ভুৱা চিকিৎসকক গ্ৰেপ্তাৰ কৰে।
আৰক্ষীয়ে নাম প্ৰকাশ নকৰা ভুৱা চিকিৎসক জনে নিজকে হৃদৰোগ বিশেষজ্ঞ হিচাবে পৰিচয় দি এখন ব্যক্তিগত খণ্ডৰ চিকিৎসালয়ত ৰোগী চাই আছিল।শেহতীয়াকৈ জানিব পৰা মতে ধৃত ভুৱা চিকিৎসক জনৰ নাম অমিত সেনগুপ্তা। লোকজনক ২০২০ চনতো একে অভিযোগতে গ্ৰেপ্তাৰ কৰা হৈছিল বুলি জানিব পৰা গৈছে।
আৰক্ষীয়ে কিছুদিন পূৰ্বে মহানগৰীৰ মালিগাঁৱৰ পৰাও এজন ভুৱা চৰ্মৰোগ বিশেষজ্ঞক গ্ৰেপ্তাৰ কৰিবলৈ সক্ষম হৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
